Масена служи отново през 1809 г., срещу силите на Петата коалиция. В началото на кампанията, води IV корпус в битките при Екмюл и Еберсберг. По-късно през войната, когато Наполеон се опитва да премине на северния бряг на Дунав в битката при Асперн-Еслинг, войските на Масена удържат селцето Асперн в жестоки двудневни сражения. На 31 януари 1810 г. е награден с втора титла – принц на Еслинг, за успехите си там и в битката при Ваграм.